《清水北岩》
清代·邓辅纶

璇折疏方源，石立敞虚殿。奇构各户牖，殊怪或雷电。

萝薜外纠各，蛟螭中隐见。洞阴太始雪，气凛炎天霰。

绕窎势逾逼，突兀状屡变。秋花垂蜂窝，古苔绣螺旋。

曲窦碍折腰，巨璞竦磨面。风霆划双峡，日月破一线。

眢窥眩欲坠，险尽心余羡。钟乳制颓龄，谷籁警禅倦。

叩齿漱寒玉，驰景逐奔箭。请扫十丈崖，擘窠涴榛蔓。

作者简介：（1818—1893）清湖南武冈人，字弥之。咸丰元年副贡。曾入南昌围城中省父，一度率兵镇压太平军。以曾国藩荐擢至道员。少与王壬秋交好，壬秋遍研群学，辅纶专治文史，后俱以诗名。邓诗全学《选》体，多拟古之作。有《白香亭诗文集》。